Padling under Stillehavslekene 2011. Padling var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var sjette gangen som padling var med på programmet under stillehavslekene. Det var seksten øvelser, åtte for menn og åtte for kvinner. Tahiti ble beste nasjon med elleve gullmedaljer foran Ny-Caledonia med en.